ఆంధ్రలక్ష్మి

1921 లో బరంపురం నుండి వెలువడిన స్త్రీల మాసపత్రిక ఆంధ్రలక్ష్మి. కళ్ళేపల్లి వెంకట రమణమ్మ సంపాదకురాలుగా ఈ పత్రిక మహిళల సంక్షేమం కోసం మొదలైంది. కళ్ళేపల్లి వెంకట రమణమ్మ అంతకు ముందు కాకినాడ నుండి వెలువడుతున్న హిందూసుందరి పత్రికకు సంపాదకత్వం వహించింది. 1924 ప్రాంతంలో ఇది మూతబడింది. 

వివరించేవారు.శ్రీరమ్యంబగు నాంధ్రదేశ మహిళా శ్రేణి కరోద్భాసమై

నారీలోకమనోగ తాంథతమ సాజ్ఞానార్క విజ్ఞానమై

ధీరోదార వివేక ముఖ్య సుగుణాధేయంబునై యింపు సొం

పారన్‌ వర్టికి “ఆంధ్రలక్ష్మి” మనుమో ఆచంద్ర తారార్కమున్‌అనే పద్యాన్ని ఆంధ్రలక్ష్మి ముఖపత్రం మీద ప్రచురించేవారు. 

 రచనలు 
తొలి సంచిక సంపాదకీయంలో, “మొట్టమొదట జనానా పత్రికయు, పిమ్మట హిందూసుందరియు, తుట్టతుదకు అనసూయయు వెలువడి దేశమునకెంతయో సేవ చేయుచుండి క్రమముగా నిలిచిపోయినవి. అట్టి లోపమును బావుటకై స్త్రీల కుపయుక్తమగు నొక తెలుగు పత్రికను వెలువరించి శక్యానుసారము దేశసేవ చేయవలెనను కుతూవాలము నన్ను బురికొల్చుటచే నీ పత్రికను ప్రచురింప సాహసించితిని” అని రాసింది.

"శారద లేఖలు” అనే శీర్షిక కింద ఉత్తరాలను ప్రచురించేది. ఒక ఉత్తరం ద్వారా పత్రికకు చందాలు కట్టేందుకు స్త్రీలను ప్రోత్సహించే ప్రయత్నం చేసారు. “మా పట్టణాన స్త్రీలకు నాటకములయందున్న యభిలాష పత్రికలయందు లేదు. పకోడీలయందున్న యభిరుచి పత్రికల యందు లేదు. ఉన్నచో ఏడు దినములు చిరుతిండి కట్టి పెట్టినచో యేడాది పాటు పత్రిక చదువవచ్చును కదా!” అని ఆ లేఖారచయిత్రి రాసింది.

 మూలాలు 

వర్గం:తెలుగు మహిళల పత్రికలు
వర్గం:తెలుగు మాసపత్రికలు
వర్గం:20 వ శతాబ్దపు తెలుగు పత్రికలు
వర్గం:మూతబడిన తెలుగు పత్రికలు